18.10.2008 Den Europæiske Unions Tidende L 277/15 KOMMISSIONENS FORORDNING (EF) Nr. 1021/2008 af 17. oktober 2008 om ændring af bilag I, II og III til Europa-Parlamentets og Rådets forordning (EF) nr. 854/2004 om særlige bestemmelser for tilrettelæggelsen af den offentlige kontrol af animalske produkter til konsum og forordning (EF) nr. 2076/2005 for så vidt angår levende toskallede bløddyr, fiskevarer og ansatte, der bistår med den offentlige kontrol på slagterier (EØS-relevant tekst) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 854/2004 af 29. april 2004 om særlige bestemmelser for tilrettelæggelsen af den offentlige kontrol af animalske produkter til konsum (!), særlig artikel 16 og artikel 17, stk. 1, og ud fra følgende betragtninger: (1) — I afsnit 1, kapitel III, i bilag I til forordning (EF) nr. 854/2004 fastsættes kravene til sundhedsmærkning af slagtekroppe, hvis der ikke er grund til at erklære kødet uegnet til konsum. Nogle af kravene har skabt forvirring om identifikationen af produkter, der fremstilles i Fælles- skabet, og produkter, der fremstilles uden for Fælles- skabet. Bestemmelserne bør derfor præciseres, så de kan gennemføres uden problemer. (2) For ikke at afbryde handelen med de pågældende produkter bør det dog fastsættes, at produkter, der er påført et sundhedsmærke i overensstemmelse med forordning (EF) nr. 854/2004 inden den 1. november 2009, kan importeres til Fællesskabet indtil den 31. december 2009. (3) I henhold til artikel 5, stk. 6, i forordning (EF) nr. 854/2004 kan medlemsstaterne tillade, at slagteriansatte fungerer som officielle medhjælpere og bistår med offent- lige kontroller ved at udføre visse specifikke opgaver i forbindelse med produktionen af kød af fjerkræ og lagomorfer. Det er i afsnit III, kapitel III, del A, i bilag I til forordning (EF) nr. 854/2004 fastsat, at tilladelsen kun må gives, såfremt virksomhedens ansatte til den (') EUT L 139 af 30.4.2004, s. 206. Berigtiget i EUT L 226 af 25.6.2004, s. 83. kompetente myndigheds tilfredshed har gennemgået en tilsvarende uddannelse som de officielle faguddannede medhjælpere med henblik på at udføre sådanne medhjæl- peres opgaver. Det er i artikel 14 i Kommissionens forordning (EF) nr. 2076/2005 af 5. december 2005 om overgangsordninger i forbindelse med gennemførelsen af Europa-Parlamentets og Rådets forordning (EF) nr. 853/2004, (EF) nr. 854/2004 og (EF) nr. 882/2004 og om ændring af forordning (EF) nr. 853/2004 og (EF) nr. 854/2004 (?) fastsat, at uddannelsen af slagteriansatte indtil den 31. december 2009 kan begrænses til at omfatte de specifikke opgaver, de har tilladelse til at udføre. Begrænsningen har ikke i negativ retning påvirket kravene om offentlige kontroller af fersk kød, jf. forord- ning (EF) nr. 854/2004. Overgangsordningen i forord- ning (EF) nr. 2076/2005 bør derfor gøres permanent, så medlemsstaterne får mulighed for at indføre enten et fuldt eller et begrænset uddannelsesforløb og træffe beslutning om de praktiske aspekter, herunder eksamens- proceduren. Artikel 14 i forordning (EF) nr. 2076/2005 bør derfor udgå, og afsnit III, kapitel III, del A, i bilag I til forordning (EF) nr. 854/2004 bør ændres i overensstem- melse hermed. Det fastsættes i kapitel II, del A, punkt 4, i bilag II til forordning (EF) nr. 854/2004, at levende toskallede bløddyr fra klasse B-områder ikke må indeholde over 4 600 E. coli pr. 100 g kød og væske mellem skallerne. Ved artikel 17a i forordning (EF) nr. 2076/2005 indføres der med virkning indtil den 31. december 2009 en tole- rance for 10 % af prøverne af levende toskallede bløddyr fra de pågældende områder. Denne tolerance udgør ikke nogen risiko for folkesund- heden, forudsat at en øvre grænse på 46 000 E. coli pr. 100 g i kød og væske mellem skallerne i 10% af prøverne af de levende toskallede bløddyr ikke over- skrides. Denne tolerance bør derfor gøres permanent. Artikel 17a i forordning (EF) nr. 2076/2005 bør derfor udgå, og kapitel II, del A, punkt 4, i bilag II til forordning (EF) nr. 854/2004 bør ændres i overensstemmelse hermed. (?) EUT L 338 af 22.12.2005, s. 83.